b'\n_START_ARTICLE_\nMihail Stepanovi\xc4\x8d Visticki\n_START_SECTION_\n\xc5\xbdivljenje\n_START_PARAGRAPH_\n1. januarja 1776 je kot desetnik vstopil v Izmailovski polk; 1. januarja 1786 je bil kot stotnik preme\xc5\xa1\xc4\x8den v Kijevski karabinjerski polk. S polkom se je udele\xc5\xbeil vojne proti Turkom 1788-91. Za izkazan pogum je bil kot prvi major preme\xc5\xa1\xc4\x8den v general\xc5\xa1tab in sicer v oskrbovalno slu\xc5\xbebo._NEWLINE_5. januarja 1799 je bil povi\xc5\xa1an v polkovnika in 9. oktobra naslednje leto \xc5\xa1e v generalmajorja. Leta 1799 se je udele\xc5\xbeil italijansko-\xc5\xa1vicarske kampanje, pri \xc4\x8demer je opravljal dol\xc5\xbenost generalnega oskrbovalnega \xc4\x8dastnika._NEWLINE_Od leta 1813 je bil generalni oskrbovalni \xc4\x8dastnik rezervne vojske. 27. oktobra 1816 je bil zaradi bolezni upokojen.'